

 **REPUBLIKA HRVATSKA**

**ŽUPANIJA OSJEČKO-BARANJSKA**

 **OPĆINA DRAŽ**

KLASA: 604-01/23-01/03

URBROJ: 2158-15-02-23-01

Draž, 06. listopada 2023. godina

Temeljem članka 5. Odluke o stipendiranju studenata s područja Općine Draž ( Službeni glasnik Općine Draž, broj: 08/20, 03/23) , općinski načelnik Općine Draž objavljuje

**Javni poziv za dodjelu stipendija redovitim studentima s područja Općine Draž**

**I.**

Pozivaju se studenti s područja Općine Draž, da podnesu zahtjeve za dodjelu stipendije za 2023./2024. akademsku godinu, do zaključno 31. listopada 2023. godine. u Jedinstveni upravni odjel Općine Draž .

Visina mjesečnog iznosa stipendije određuje se u neto iznosu od 135,00 EUR.

**II.**

Pravo za dodjelu stipendije ima student, ako ispunjava sljedeće uvjete:

1. Da je državljanin Republike Hrvatske,
2. da ima prebivalište na području Općine Draž
3. da ima status redovitog studenta
4. da je student:
* druge ili više godine preddiplomskog sveučilišnog studija ili stručnog studija,
* druge ili više godine integriranoga preddiplomskog i diplomskog

sveučilišnog studija,

* prve ili druge godine diplomskog sveučilišnog studija ili specijalističkog

diplomskog stručnog studija,

1. da redovito upisuje svaku slijedeću akademsku godinu, odnosno naredni semestar
2. da pohađa studij na području Republike Hrvatske.

Pravo na stipendiju ne mogu ostvariti:

- studenti koji ponavljaju godinu,

- studenti koji nemaju prebivalište na području Općine Draž.

Draž.

**III.**

Da bi ostvarili pravo na stipendiju studenti u akademskoj godini za koju se objavljuje javni poziv za ostvarivanje prava na stipendiju moraju biti redovno upisani u višu godinu studija (viši semestar) u odnosu na prošlu akademsku godinu.

**IV.**

Obvezna dokumentacija jest slijedeća:

1. Prijava za dodjelu stipendije- (propisani obrazac u prilogu)
2. Preslika osobne iskaznice
3. Potvrda visokog učilišta o statusu redovnog studenta i upisu u višu godinu u odnosu na proteklu akademsku godinu , odnosno u naredni redovni semestar.
4. Izjava o privoli za obradu osobnih podataka ( propisani obrazac u prilogu)

**V.**

Prijave za dodjelu stipendije mogu se podnijeti neposredno predajom dokumentacije u Jedinstveni upravni odjel Općine Draž, ili preporučeno poštom na adresu Braće Radić 58, 31305 Draž uz naznaku „Javni poziv za dodjelu stipendija redovitim studentima s područja Općine Draž“, te putem elektroničke pošte na mail draz@draz.hr ( scanirane original propisane dokumente) .

**VI.**

Provedbu postupka pregleda zaprimljenih zahtjeva u svezi dodjele stipendija obavlja Jedinstveni upravni odjel Općine Draž.

Nakon isteka roka za podnošenje zahtjeva za dodjelu stipendija , Jedinstveni upravni odjel , vrši pregled i ocjenu pristiglih zahtjeva , te utvrđuje listu studenata koji zadovoljavaju uvjete.

Prijedlog – listu studenata Jedinstveni upravni odjel dostavlja načelniku roku od 15 dana od dana isteka roka za podnošenje zahtjeva .

Načelnik Odlukom utvrđuje rang-listu za studente.

Rang-lista se objavljuje na oglasnoj ploči Općine i službenim stranicama općine Draž.

**VII.**

Svaki podnositelj zahtjeva može na listu iz točke VI. ovog Javnog poziva podnijeti pisani prigovor JUO u roku od osam (8) dana od dana objave .

Prigovor se podnosi putem pošte ili se predaje u Jedinstveni upravni odjel Općine Draž.

Odluku o prigovoru donosi načelnik te se ona u pisanom obliku sa obrazloženjem dostavlja podnositelju zahtjeva u roku od 30 dana od dana isteka roka za podnošenje prigovora.

Odluka načelnika po prigovoru je konačna.

**VIII.**

Pravo nastavka primanja stipendije u okviru istog stupnja obrazovanja bez ponavljanja postupka, korisnik stipendije ostvaruje:

* zadržavanjem prebivališta na području Općine Draž
* te prijelazom u višu studijsku godinu.

Pravo na nastavak primanja stipendije iz stavka 1. ovoga članka , korisnik stipendije dokazuje na početku svake akademske godine.

Korisnik prava za redovito studiranje je dužan dostaviti dokaz o upisanoj godini najkasnije do 31. listopada svake godine dok traje studiranje te izvijestiti o završetku studiranja.

**IX.**

Korisnik stipendije dužan je Jedinstvenom upravnom odjelu Općine Draž prijaviti:

- promjenu prebivališta izvan područja općine Draž ,

- prekid obrazovanja .

Nastup okolnosti iz stavka 1. ovoga članka korisnik stipendije dužan je prijaviti Odjelu

najkasnije u roku od 15 dana od dana njezina nastanka.

U slučaju iz stavka 1. ovoga članka, ugovor o stipendiranju će se raskinuti.

**X.**

Na temelju odluke iz stavka 1. ovoga članka, sa studentom se sklapa ugovor o stipendiranju za razdoblje redovnog obrazovanja u okviru stupnja za koji je stipendiran za jednu akademsku godinu pod uvjetom da tijekom tog obrazovanja ispunjava sve uvjete propisane Odlukom o stipendiranju studenata s područja Općine Draž ( Službeni glasnik Općine Draž , broj: 08/20) .

NAČELNIK

OPĆINE DRAŽ

Stipan Šašlin , dipl.ing.

Prilog:

- zahtjev za dodjelu stipendije

- Izjava o privoli za obradu osobnih podataka